Diskussion:Tidslinje over Ruslands invasion af Ukraine 2022

message: Hvor relevant er denne artikel i den nuværende form? Artiklen fremstår med nogle daglige notater om lidt af hvert. Wikipedia er ikke er nyhedsmedie, og en liste med dagens overskrifter og/eller vigtigste nyheder om emnet er uencyklopædisk. Skal artiklen give mening, må man redigere, således at en læser kan få et overblik over hændelsesforløbet. 
Det er problematisk med denne type artikler om væbnede konflikter, hvor der i begyndelsen er stor interesse, og der skrives detaljeret om krigens førset faser, hvorefter vi nogle år efter står med nogle halvfærdige forældede artikler,  med en alt for stor og ligegyldig detailrigdom om konfliktens første faser, og hvor de større linjer i konflikten er uberørte (se Borgerkrigen i Syrien, Borgerkrigen i Libyen osv.).
Dertil kommer det tvivlsomme i at betegne det som en "invasion". Invasionen fandt vel sted i de sidste dage i februar. Herefter er der ret beset tale om en væbnet konflikt, en krig (eller en "speciel militæroperation", hvis man er til den terminologi). Der pågår ingen "invasion" i dag. --Pugilist (diskussion) 11. maj 2022, 14:58 (CEST)
replies: text: Hvis hosstående artikel ikke skal hedde noget med "invasion", bør hovedartiklen Ruslands invasion af Ukraine 2022 vel heller ikke? - Sarrus (d • b)  d. 21. jun. 2023, 16:54 (CEST)

message: Jeg foreslår, at vi opsplitter denne artikel, så hvert år får hver sin egen artikel. Den fylder efterhånden 340.984 bytes. På et tidspunkt (hvis ikke det er sket), kunne det være, at nogle enheder begynder at få problemer med at åbne artiklen. Hvad siger I andre? Pinger Bruger:Erik Christensen, der er den primære bidragsyder og Bruger:Toxophilus, der oprettede den. - Sarrus (d • b)  d. 29. feb. 2024, 14:08 (CET)
replies: text: det er helt fint for mig. Alene indholdsfortegnelsen er uoverskuelig, fordi den har en overskrift for hver dato, så det er helt fint at få artiklen snittet i mindre bidder. Mvh. Toxophilus (diskussion) 29. feb. 2024, 20:04 (CET)
replies: text: :Skulle til at opdele den, da jeg kom i tanke om, at der måske bliver et interwikiproblem. På den engelske udgave henvises der til flere undersider, men de følger ikke årstallene, så hvad gør vi? - Sarrus (d • b)  d. 13. mar. 2024, 13:01 (CET)
replies: text: ::Den tyske version af siden har også undersider, men med en anden inddeling end den engelske. Hvis man følger enten den engelske eller tyske model, vil undersiderne kunne interwikilinkes til hhv. de engelske eller tyske undersider. Hvis man opdeler efter årstal, vil undersiderne ikke kunne interwikilinkes (med mindre der er en eller flere af de mindre Wikipediaer som også inddeler efter år). Jeg vil foreslå at inddele efter hovedfaserne i krigen, som enten på tysk eller engelsk. Den præcise inddeling (efter englesk eller tysk model) er vel en smagssmag. Kartebolle (Dipsacus fullonum) (diskussion) 13. mar. 2024, 13:41 (CET)
En anden mulighed kunne være at flytte artikelindholdet til Artikeldata:Tidslinje over Ruslands invasion af Ukraine 2022/2022, Artikeldata:Tidslinje over Ruslands invasion af Ukraine 2022/2023 og Artikeldata:Tidslinje over Ruslands invasion af Ukraine 2022/2024 og så kalde dem her fra artiklen med . Så skulle man kun redigere en af dem ad gangen. Det løser dog nok næppe problemet med, at artiklen kan tage længere og længere tid om at åbne. Jeg har ikke gennemlæst artiklen, men kunne der måske være noget, det kunne luges ud? Som ikke er relevant, når man læser den om 10-20 år? - Sarrus (d • b)  d. 22. apr. 2024, 15:45 (CEST)
thread_title:  Opsplitning